CELEX: 32012D0737
Language: lt
Date: 1353974400000
Title: 2012/737/ES: 2012 m. lapkričio 27 d. Komisijos įgyvendinimo sprendimas, kuriuo iš dalies keičiami Tarybos direktyvos 82/894/EEB dėl pranešimo apie gyvūnų ligas Bendrijoje I ir II priedai (pranešta dokumentu Nr. C(2012) 8518)  Tekstas svarbus EEE

29.11.2012   
            
            
               LT
            
            
               Europos Sąjungos oficialusis leidinys
            
            
               L 329/19
            
         KOMISIJOS ĮGYVENDINIMO SPRENDIMAS
   2012 m. lapkričio 27 d.
   kuriuo iš dalies keičiami Tarybos direktyvos 82/894/EEB dėl pranešimo apie gyvūnų ligas Bendrijoje I ir II priedai
   (pranešta dokumentu Nr. C(2012) 8518)
   (Tekstas svarbus EEE)
   (2012/737/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1982 m. gruodžio 21 d. Tarybos direktyvą 82/894/EEB dėl pranešimo apie gyvūnų ligas Bendrijoje (1), ypač į jos 5 straipsnio 2 dalies pirmą ir antrą įtrauką,
   kadangi:
   
               (1)
            
            
               Direktyvoje 82/894/EEB dėl pranešimo apie gyvūnų ligas Sąjungoje nustatyti pranešimo apie gyvūnų ligas, apie kurias nukentėjusi valstybė narė turi pranešti Komisijai ir kitoms valstybėms narėms, kriterijai;
            
         
               (2)
            
            
               į Direktyvos 82/894/EEB I priede pateiktą ligų, apie kurias būtina pranešti Komisijai ir kitoms valstybėms narėms, sąrašą tarp ligų, kuriomis gali sirgti sausumos gyvūnai, įtrauktas arklių encefalomielitas, neskiriant skirtingų jo tipų. Siekiant aiškumo ir norint pateikti vertingos bei gyvūnų ar visuomenės sveikatos atžvilgiu svarbios informacijos apie ligos sukėlėją šiame priede turėtų būti aiškiai išvardyti skirtingi arklių encefalomielito tipai;
            
         
               (3)
            
            
               be to, tokios ligos kaip pasiutligė, juodligė, galvijų tuberkuliozė, galvijų bruceliozė, enzootinė galvijų leukozė bei ožkų ir avių bruceliozė beveik visose valstybėse narėse yra likviduotos. Todėl šių ligų protrūkių didelėje Sąjungos dalyje sumažėjo. Nuo šiol apie protrūkius reikia pranešti Komisijai ir kitoms valstybėms narėms. Todėl šias ligas būtina įtraukti į I priedą;
            
         
               (4)
            
            
               siekiant išvengti administracinės naštos tikslinga tam tikromis aplinkybėmis reikalauti, kad apie pirmiau minėtų ligų pirminius protrūkius būtų pranešama kas savaitę, o apie antrinius protrūkius – kas mėnesį;
            
         
               (5)
            
            
               tam tikros valstybės narės ir regionai dar nėra oficialiai pripažinti neužkrėsti tokiomis neegzotinėmis ligomis kaip galvijų tuberkuliozė, galvijų bruceliozė, enzootinė galvijų leukozė ar ožkų ir avių bruceliozė, kaip nustatyta 1964 m. birželio 26 d. Tarybos direktyvoje 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (2), ir 1991 m. sausio 28 d. Tarybos direktyvoje 91/68/EEB dėl gyvūnų sveikatos reikalavimų, reglamentuojančių Bendrijos vidaus prekybą avimis ir ožkomis (3). Siekiant išvengti neproporcingo pranešimų skaičiaus neturėtų būti reikalaujama pranešti apie pirmiau minėtų ligų protrūkius tose valstybėse narėse ar regionuose, kurie nėra pripažinti neužkrėsti šiomis ligomis;
            
         
               (6)
            
            
               ateityje Komisijai ir į Pasaulinės gyvūnų sveikatos organizacijos (toliau – OIE) pasaulinę gyvūnų sveikatos informacinę sistemą siunčiami pranešimai apie gyvūnų ligas bus registruojami vienoje sistemoje (Gyvūnų ligų informacinėje sistemoje, ADIS). Todėl, jei įmanoma, Direktyvos 82/894/EEB I priede reikėtų vartoti tokią pačią terminologiją, kokią vartoja OIE;
            
         
               (7)
            
            
               jau įdiegta elektroninė pranešimo sistema, skirta pranešti apie laukinių paukščių užsikrėtimo mažai patogenišku paukščių gripo virusu protrūkius. Todėl reikėtų aiškiai nurodyti, kad paukščių gripo atveju apie labai patogeniško paukščių gripo protrūkius reikėtų pranešti, kai jie užfiksuojami tarp naminių paukščių, nelaisvėje laikomų paukščių ir laukinių paukščių, o apie mažai patogeniško paukščių gripo protrūkius reikėtų pranešti tik kai jie užfiksuojami tarp naminių paukščių ir nelaisvėje laikomų paukščių;
            
         
               (8)
            
            
               epizootinis opinis sindromas buvo išbrauktas iš egzotinių ligų sąrašo, pateikto 2006 m. spalio 24 d. Tarybos direktyvos 2006/88/EB dėl gyvūnų sveikatos reikalavimų, taikomų akvakultūros gyvūnams ir jų produktams, ir dėl tam tikrų vandens gyvūnų ligų prevencijos ir kontrolės (4) IV priedo II dalyje, priėmus 2012 m. spalio 25 d. Komisijos įgyvendinimo direktyvą 2012/31/ES, kuria dėl virusinei hemoraginei septicemijai imlių žuvų rūšių sąrašo ir dėl išbraukiamo epizootinio opinio sindromo įrašo iš dalies keičiamas Tarybos direktyvos 2006/88/EB IV priedas (5). Todėl ši liga taip pat turėtų būti išbraukta iš Direktyvos 82/894/EEB I priedo;
            
         
               (9)
            
            
               todėl Direktyvos 82/894/EEB I ir II priedai turėtų būti atitinkamai iš dalies pakeisti;
            
         
               (10)
            
            
               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Direktyvos 82/894/EEB I ir II priedai iš dalies keičiami pagal šio sprendimo priedą.
   2 straipsnis
   Šis sprendimas taikomas nuo 2013 m. sausio 1 d.
   3 straipsnis
   Šis sprendimas skirtas valstybėms narėms.
   
      Priimta Briuselyje 2012 m. lapkričio 27 d.
      
         
            Komisijos vardu
         
         Maroš ŠEFČOVIČ
         
            Pirmininko pavaduotojas
         
      
   
   
      (1)  OL L 378, 1982 12 31, p. 58.
   
      (2)  OL 121, 1964 7 29, p. 1977.
   
      (3)  OL L 46, 1991 2 19, p. 19.
   
      (4)  OL L 328, 2006 11 24, p. 14.
   
      (5)  OL L 297, 2012 10 26, p. 26.
   
      PRIEDAS
      Direktyvos 82/894/EEB I ir II priedai iš dalies keičiami taip:
      
                  1)
               
               
                  I priedas pakeičiamas taip:
                  
                     „I PRIEDAS
                     
                        Ligos, apie kurias būtina pranešti
                     
                     A.   Sausumos gyvūnų ligos:
                     
                     
                                  
                              
                              
                                 A.1 sąrašas:
                                 
                                             —
                                          
                                          
                                             afrikinė arklių liga,
                                          
                                       
                                             —
                                          
                                          
                                             afrikinis kiaulių maras,
                                          
                                       
                                             —
                                          
                                          
                                             juodligė,
                                          
                                       
                                             —
                                          
                                          
                                             paukščių gripas (LPPG atvejai tarp naminių paukščių, nelaisvėje laikomų paukščių ir laukinių paukščių, MPPG atvejai tarp naminių paukščių ir nelaisvėje laikomų paukščių),
                                          
                                       
                                             —
                                          
                                          
                                             mėlynojo liežuvio liga,
                                          
                                       
                                             —
                                          
                                          
                                             galvijų spongiforminė encefalopatija,
                                          
                                       
                                             —
                                          
                                          
                                             klasikinis kiaulių maras,
                                          
                                       
                                             —
                                          
                                          
                                             infekcinė galvijų pleuropneumonija,
                                          
                                       
                                             —
                                          
                                          
                                             kergimo liga,
                                          
                                       
                                             —
                                          
                                          
                                             šių tipų arklių encefalomielitas:
                                             
                                                         —
                                                      
                                                      
                                                         rytų arklių encefalomielitas,
                                                      
                                                   
                                                         —
                                                      
                                                      
                                                         japoniškasis encefalitas,
                                                      
                                                   
                                                         —
                                                      
                                                      
                                                         Venesuelos arklių encefalomielitas,
                                                      
                                                   
                                                         —
                                                      
                                                      
                                                         Vakarų Nilo karštligė,
                                                      
                                                   
                                                         —
                                                      
                                                      
                                                         vakarų arklių encefalomielitas,
                                                      
                                                   
                                       
                                             —
                                          
                                          
                                             arklių infekcinė anemija,
                                          
                                       
                                             —
                                          
                                          
                                             snukio ir nagų liga,
                                          
                                       
                                             —
                                          
                                          
                                             įnosės,
                                          
                                       
                                             —
                                          
                                          
                                             žvynelinė,
                                          
                                       
                                             —
                                          
                                          
                                             Niukaslo (Newcastle) liga,
                                          
                                       
                                             —
                                          
                                          
                                             smulkiųjų atrajotojų maras,
                                          
                                       
                                             —
                                          
                                          
                                             pasiutligės viruso infekcija,
                                          
                                       
                                             —
                                          
                                          
                                             Rifto slėnio (Rift Valley) karštinė,
                                          
                                       
                                             —
                                          
                                          
                                             galvijų maras,
                                          
                                       
                                             —
                                          
                                          
                                             avių raupai ir ožkų raupai,
                                          
                                       
                                             —
                                          
                                          
                                             bičių užsikrėtimas mažuoju avilių vabalu (Aethina tumida),
                                          
                                       
                                             —
                                          
                                          
                                             vezikulinė kiaulių liga,
                                          
                                       
                                             —
                                          
                                          
                                             bičių užsikrėtimas Tropilaelaps erkėmis,
                                          
                                       
                                             —
                                          
                                          
                                             vezikulinis stomatitas.
                                          
                                       
                           
                                  
                              
                              
                                 A.2 sąrašas:
                                 
                                             —
                                          
                                          
                                             galvijų bruceliozė,
                                          
                                       
                                             —
                                          
                                          
                                             galvijų tuberkuliozė,
                                          
                                       
                                             —
                                          
                                          
                                             enzootinė galvijų leukozė,
                                          
                                       
                                             —
                                          
                                          
                                             ožkų ir avių bruceliozė (išskyrus Brucella ovis).
                                          
                                       
                           B.   Akvakultūros gyvūnų ligos:
                     
                     
                                 —
                              
                              
                                 epizootinė hematopoetinė nekrozė,
                              
                           
                                 —
                              
                              
                                 infekcinė hematopoetinė nekrozė,
                              
                           
                                 —
                              
                              
                                 infekcinė lašišų anemija,
                              
                           
                                 —
                              
                              
                                 
                                    Perkinsus marinus infekcija,
                              
                           
                                 —
                              
                              
                                 
                                    Microcytos mackini infekcija,
                              
                           
                                 —
                              
                              
                                 
                                    Marteilia refringens infekcija,
                              
                           
                                 —
                              
                              
                                 
                                    Bonamia ostreae infekcija,
                              
                           
                                 —
                              
                              
                                 
                                    Bonamia exitiosa infekcija,
                              
                           
                                 —
                              
                              
                                 
                                    Koi herpes viruso infekcija,
                              
                           
                                 —
                              
                              
                                 
                                    Taura sindromas,
                              
                           
                                 —
                              
                              
                                 virusinė hemoraginė septicemija,
                              
                           
                                 —
                              
                              
                                 baltmė (vitiligas),
                              
                           
                                 —
                              
                              
                                 geltongalvių (angl. Yellowhead) liga“.
                              
                           
               
            
                  2)
               
               
                  II priedas iš dalies keičiamas taip:
                  
                              a)
                           
                           
                              C punktas pakeičiamas taip:
                              
                                          „C.
                                       
                                       
                                          I priedo A.2 sąraše nurodytų sausumos gyvūnų ligų atveju:
                                          
                                                      —
                                                   
                                                   
                                                      apie bet kokio ligos protrūkio, infekcijos arba ligos sukėlėjo buvimo bandoje (kaip nustatyta Direktyvos 64/432/EEB A ir D prieduose) arba ūkyje (kaip nustatyta Tarybos direktyvos 91/68/EEB A priede (1) patvirtinimą arba apie bet kurios tokios bandos ar ūkio oficialaus pripažinimo neužkrėstais šiomis ligomis atšaukimą valstybėje narėje ar jos regionuose, kurie pagal šias direktyvas yra oficialiai pripažinti neužkrėstais šiomis ligomis, atlikus laboratorinį ar epidemiologinį tyrimą (kaip nustatyta Direktyvos 64/432/EEB A ir D prieduose arba Direktyvos 91/68/EEB A priede), kai jie nėra epidemiologiškai susiję su ankstesniu ligos protrūkiu, turi būti per vieną savaitę pranešta Komisijai ir valstybėms narėms kaip apie pirminį protrūkį, kaip apibrėžta 2 straipsnio d dalyje,
                                                   
                                                
                                                      —
                                                   
                                                   
                                                      apie bet kokį kitą ligos protrūkio, infekcijos arba ligos sukėlėjo buvimo patvirtinimą arba apie bet kurios bandos ar ūkio oficialaus pripažinimo neužkrėstais šiomis ligomis atšaukimą valstybėje narėje ar jos regionuose, kurie pagal šias direktyvas yra oficialiai pripažinti neužkrėstais šiomis ligomis, atlikus laboratorinį ar epidemiologinį tyrimą (kaip nustatyta Direktyvos 64/432/EEB A ir D prieduose arba Direktyvos 91/68/EEB A priede), turi būti pranešta kaip apie antrinius protrūkius pagal šios direktyvos 4 straipsnio 1 dalį,
                                                   
                                                
                                                      —
                                                   
                                                   
                                                      apie antrinius protrūkius Komisijai ir valstybėms narėms turi būti pranešama kas mėnesį,
                                                   
                                                
                                                      —
                                                   
                                                   
                                                      galvijų tuberkuliozės, galvijų bruceliozės bei avių ir ožkų bruceliozės atveju taip pat reikia pranešti apie ligos sukėlėjo rūšį, jeigu sukėlėjas yra žinomas.
                                                   
                                                
                                    
                        
                              b)
                           
                           
                              Įtraukiamas šis punktas:
                              
                                          „D.
                                       
                                       
                                          I priedo B punkte nurodytų akvakultūros gyvūnų ligų atveju:
                                          
                                                      —
                                                   
                                                   
                                                      apie bet kokio egzotinių ligų protrūkio ir apie neegzotinių ligų protrūkių anksčiau susijusiomis ligomis neužkrėstose valstybėse narėse, zonose ar teritoriniuose vienetuose, kaip apibrėžta Tarybos direktyvoje 2006/88/EB (2), patvirtinimą turi būti pranešama kaip apie pirminius protrūkius,
                                                   
                                                
                                                      —
                                                   
                                                   
                                                      apie kitus protrūkius, išskyrus tuos, kurie paminėti pirmoje įtraukoje, turi būti pranešama kaip apie antrinius protrūkius pagal šios direktyvos 4 straipsnio 1 dalį,
                                                   
                                                
                                                      —
                                                   
                                                   
                                                      apie antrinius protrūkius Komisijai ir valstybėms narėms turi būti pranešama kas mėnesį. Pranešime taip pat reikia nurodyti zonos arba teritorinio vieneto pavadinimą ir pateikti aprašymą.
                                                   
                                                
                                    
                        
            
         (1)  OL L 46, 1991 2 19, p. 19“
      
         (2)  OL L 328, 2006 11 24, p. 14.“